
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός εξαγωγικών διαδικασιών για εμπορεύματα τα 
οποία αγοράσθηκαν με δραχμές στη χώρα και προορί¬ 
ζονται για τις αγορές της Αλβανίας και της Βουλγα¬ 
ρίας .. 

Έγκριση καταβολής δαπάνης για πραγματοποίηση σεμι¬ 
ναρίων στο Εργατικό Κέντρο Λαυρίου . 

Κήρυξη Γεφυριού της Κοινότητας Μύρου Μεσσηνίας, ως 

ιστορικού διατηρητέου μνημείου . 

Ασυρματικά Τηλέφωνα . . 

Τροποποίηση άδειας λειτουργίας Ιδιωτικού Οίκου Ευγη¬ 
ρίας Γεωργίου Βαγιωνά ... 

Ψήφιση του Οργανισμού Εσωτερικής Υπηρεσίας της Κοι¬ 
νότητας Έξω Νυμφίου Ν. Λακωνίας για τη σύσταση κοι¬ 
νής γραφικής υπηρεσίας με την κοινότητα Δρυμού . 6 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1836/ΟΙΚ/Ε3/2598 ( 1 ) 

Καθορισμός εξαγωγικών διαδικασιών για εμπορεύματα τα 
οποία αγοράσθηκαν με δραχμές στη χώρα και προορίζο¬ 
νται για τις αγορές της Αλβανίας και της Βουλγαρίας. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1 · Τις διατάξεις του Ν. 936/79 «περί τροποποιήσεως & συ- 
μπληρώσεως των περί Εξωτερικού Εμπορίου Διατάξεων». 

2. Τις διατάξεις του Ν. 1558/85 «Περί Κυβερνήσεως και 
Κυβερνητικών Οργάνων». 

3. Τις διατάξεις του Π.Δ. 405/91 «Περί μεταφοράς αρμο¬ 
διοτήτων στο ΥΠΕΘΟ». 

4. Τις διατάξεις του Π.Δ. 437/85 «Καθορισμός και ανακα¬ 
τανομή των αρμοδιοτήτων των Υπουργείων». 

5. Την αριθ. Υ. 1935/3.12.92 κοινή Απόφαση του Πρωθυ¬ 
πουργού και του Υπουργού Εθνικής Οικονομίας «Καθορισμός 
αρμοδιοτήτων των Υφυπουργών Εθνικής Οικονομίας». 

6. Την αριθ. Ε3/5362/7.8.90 κοινή απόφαση Αναπληρωτή 
Υπουργού Εμπορίου και Υφυπουργού Οικονομικών. 

7. Την αριθ. 4361/ΟΙΚ/Ε3/5621/1.9.1992 Απόφαση Υφ/ 
ργού ΥΠΕΘΟ. 

8. Την ανάγκη προώθησης των εξαγωγών της χώρας σε 
συνδυασμό με την ιδιομορφία των εμπορικών σχέσεων της 
Ελλάδος και των κρατών της Βαλκανικής, αποφασίζουμε: 

Καθορίζουμε τη διαδικασία εξαγωγής, επανεξαγωγής και 

συναποκόμισης προϊόντων που αγοράσθηκαν με δραχμές 
στην Ελλάδα και προορίζονται για τις αγορές της Αλβανίας και 
της Βουλγαρίας ως ακολούθως: 

I. Ανατίθεται στις μεσολαβούσες Τράπεζες η διαδικασία 
εξαγωγής και επανεξαγωγής εμπορευμάτων τα οποία αγορά- 
στηκαν με δραχμές, δηλωμένες ή όχι, στην Ελλάδα από αλλο¬ 
δαπά φυσικά ή νομικά πρόσωπα και τα οποία προορίζονται για 

2 την Αλβανία και την Βουλγαρία, υπό τις προϋποθέσεις ότι η 
αγορά των προϊόντων αποδεικνύεται από εξοφλημένο τιμολό- 

3 γιο και ότι θα εφαρμοσθούν όλες οι προβλεπόμενες τελω- 
44 νειακές διαδικασίες. 

II. Ανατίθεται στις τελωνειακός αρχές της χώρας η διαδικα¬ 
σία της άνευ συναλλαγματικών διατυπώσεων εξαγωγής, επα¬ 
νεξαγωγής και συνάποκόμισης αγαθών, προς την Αλβανία και 
τη Βουλγαρία, τα οποία αγοράσθηκαν με δραχμές στη χώρα 
μας, από ομογενείς ή αλλοδαπούς.ορρίοιδιέμειναν ή εργά- 
σθηκαν προσωρινώς στην Ελλάδα η δε αμοιβή τους καταβάλ- 
λοταν σε δραχμές και μέχρι του ποσού των ενός εκατομμυ¬ 
ρίου πεντακοσίων χιλιάδων δραχμών (1.500.000) ετησίως 
υπό την προϋπόθεση ότι η αγορά αυτή αποδεικνύεται από θε¬ 
ωρημένο και εξοφλημένο τιμολόγιο ή νόμιμη απόδειξη λιανι¬ 
κής πώλησης. 

Σε περίπτωση κατά την οποία ο πωλητής των αγαθών είναι 
ιδιώτης, αντί των ανωτέρω παραστατικών μπορεί να χρησιμο¬ 
ποιηθεί και οποιαδήποτε άλλη απόδειξη πώλησης θεωρημένη 
για την ακρίβειά της από την αρμόδια οικονομική εφορία του 
πωλητού. 

Στα ως άνω παραστατικά πρέπει υποχρεωτικά να αναγρά¬ 
φονται πέραν του τιμήματος της πώλησης και της περιγραφής 
τρυ εμπορεύματος και τα πλήρη στοιχεία των συμβαλλομέ- 
νων. 

III. Η με αριθ. 4361 /ΟΙΚ/Ε3/5621 /1.9.1992 Απόφασή μας 

καταργείται. , 

IV. Με την παρούσα δεν προκαλείται δαπάνη σε βάρος του 
Κρατικού Προϋπολογισμού. 

Η παρούσα να δημοσιευθεΐ στην Εφημερίδα της Κυβερνή¬ 
σεως. 

Αθήνα, 31 Μαρτίου 1993 

Ο ΥΦΥΠΟΥΡΓΟΣ 

θ. ΚΑΣΣΙΜΗΣ 

Αριθ. 50342 (2) 

Έγκριση καταβολής δαπάνης για πραγματοποίηση σεμινα¬ 
ρίων στο Εργατικό Κέντρο Λαυρίου. 

Ο ΥΦΥΠΟΥΡΓΟΣ ΕΡΓΑΣΙΑΣ 

Σύμφωνα με: 

1. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

2. Τις διατάξεις του άρθρου 1 παρ. 1 του Ν. 2091 /92 «Οικο¬ 
νομική αυτοτέλεια των συνδικαλιστικών οργανώσεων και δια¬ 
τάξεις για το Διοικητικό Συμβούλιο του Οργανισμού Εργατι¬ 
κής Εστίας» (ΦΕΚ 180/Α/25.11.92). 

3. Το αριθμ. 2/3.2.93 πρακτικό συνεδρίασης του Δ.Σ. του 
Οργανισμού Εργατικής Εστίας. 

4. Την υπ’ αρ. Υ1941 /9.12.92 κοινή απόφαση του Πρωθυ¬ 
πουργού και Υπ. Εργασίας, περί μεταβίβασης αρμοδιοτήτων, 
αποφασίζουμε: 

1. Εγκρίνουμε, σύμφωνα με το άρθρο 1 παρ. 1 περ. ε’ του 

Ν. 2091/92, την καταβολή ποσού δώδεκα εκατομμυρίων 
δραχμών (12.000.000), στο Εργατικό Κέντρο Λαυρίου, για 
την πραγματοποίηση Σεμιναρίων για την προαγωγή και με¬ 
λέτη του δικαίου της εργασίας. ' 

2. Προϋπόθεση καταβολής του παραπάνω ποσού είναι η 
καταβολή στον ΟΕΕ των νόμινων αποδεικτικών στοιχείων για 
την πραγματοποίηση των σεμιναρίων. 

3. Η δαπάνη που θα προκύψει από την παρούσα απόφαση 
θα βαρύνει τον Κ.Α.Ε. 2522 Ζ του προϋπολογισμού του 
Ο.Ε.Ε. 

4. Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 23 Μαρτίου 1993 

Ο ΥΦΥΠΟΥΡΓΟΣ 

Ν. ΑΓΓΕΛΟΠΟΥΛΟΣ 
. --♦—-: 

Αριθ. ΥΠΠΟ/ΑΡΧ/ΒΊ7'<^3'6/6ΐ'ΐ 3/146 (3) 

Κήρυξη Γεφυριού της Κοινότητας Μύρου Μεσσηνίας, ως 
ιστορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.92) «Μεταβίβαση αρμοδιοτήτων Υπουργού...»και ΦΕΚ 
17/Β/16.1.92. 

2. Τις διατάξεις του Κ.Ν. 5351/32 «Περί Αρχ/των» (άρθρο 
52). 

3. Τη γνωμοδότηση του Τοπικού Συμβουλίου Μνημείων 
Ν.Δ. Ελλάδας, όπως διατυπώθηκε στην αριθμ. 1 /26.1.93 Συ¬ 
νεδρία του, αποφασίζουμε: 

Χαρακτηρίζουμε ως ιστορικό διατηρητέο μνημείο το γεφύρι 
το καλούμενο «του Χατζή Σουμάν» που βρίσκεται στον οικι¬ 
σμό Αλιμακίου στην Κοινότητα Μύρου επαρχίας Τριφυλίας 
του Νομού Μεσσηνίας με ζώνη προστασίας 20μ. γύρω του. 

Πρόκειται για γεφύρι της εποχής της Τουρκοκρατίας που 
συνδέει τον οικισμό Αλιμακίου με το Κοπανάκι. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 16 Μαρτίου 1993 

Με εντολή Υπουργού 
Ο Προϊστάμενος 
ΝΙΚΟΣ ΖΙΑΣ 


Αριθ. 65000 (4) 

Ασυρματικά Τηλέφωνα. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παραγράφου 1 περίπτωση (ζ) του άρ¬ 
θρου 2 του Ν. 1338/1983 «Εφαρμογή του Κοινοτικού Δι¬ 
καίου» (ΦΕΚ 34/Α/17.3.83), όπως τροποποιήθηκε από το 
άρθρο 6 του Ν. 1440/1984. 

2. Τις διατάξεις του Ν. 1504/1984 «Κύρωση της διεθνούς 
σύμβασης τηλεπικοινωνιών (Ναϊρόμπι 1982) και των παραρ¬ 
τημάτων και πρωτοκόλλων της». 

3. Τις διατάξεις του άρθρου 8 παράγραφος 2 του Ν. 1780/ 
1988 (ΦΕΚ 114/Α/3.6.88) «Τροποποίηση και συμπλήρωση 
του Ν.Δ. 1244/1972 «περί λειτουργίας ερασιτεχνικών και 
πειραματικών σταθμών ασυρμάτου, ειδικών ραδιοδικτύων και 
ιδρύσεως Υπηρεσίας Ελέγχου Ραδιοεκπομπών» και άλλες 
διατάξεις. 

4. Την κοινή απόφαση Πρωθυπουργού και Υπουργού Οικο¬ 
νομικών «περί ανάθεσης αρμοδιοτήτων στον Υφυπουργό Οι¬ 
κονομικών» Υ1847/1078399/1182/0001 /7.8.92 (ΦΕΚ 525/ 
Β/1992). 

5. Την κοινή απόφαση Πρωθυπουργού και Υπουργού Μετα¬ 
φορών και Επικοινωνιών «περί ανάθεσης αρμοδιοτήτων στον 
Υφυπουργό Μεταφορών και Επικοινωνιών» Υ1946/10.12.92 
(ΦΕΚ 732/Β/1992). 

6. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως το άρθρο 
αυτό προστέθηκε με το άρθρο 27,του Ν. 2081/1992 (Α' 154). 

7. Την ανάγκη προστασίας του Δημόσιου Τηλεπικοινωνια¬ 
κού Δικτύου της χώρας ως και των χρηστών του δικτύου αυ¬ 
τού, από τη σύνδεση ακατάλληλου τηλεπικοινωνιακού τερμα¬ 
τικού εξοπλισμού, αποφασίζουμε: 

Άρθρο 1 

Σκοπός της Απόφασης 

Σκοπός της απόφασης αυτής είναι ο καθορισμός των διαδι¬ 
κασιών που απαιτούνται για τη χορήγηση Εγκρίσεων Κυκλο¬ 
φορίας ή Εγκρίσεων Χρήσεως σε Ασυρματικά Τηλέφωνα 
(ΟθΓάΙθ 83 ΙθΙθρίιοηβδ), προκειμένου να επιτραπεί η διακίνηση 
και η σύνδεσή τους στο δημόσιο τηλεπικοινωνιακό δίκτυο 
(Δ.Τ.Δ.). 

Αρθρο 2 

Ορισμοί 

Για την εφαρμογή της Απόφασης αυτής ισχύουν οι ακόλου¬ 
θοι ορισμοί: 

1. Έγκριση: Είναι η βεβαίωση από την αρμόδια αρχή ότι ένα 
Ασυρματικό Τηλέφωνο (Α.Τ.) αναγνωρίζεται ως κατάλληλο 
για να συνδεθεί με το δημόσιο τηλεπικοινωνιακό δίκτυο 
(Δ.Τ.Δ.). 

2. . Πιστοποιητικό Έγκρισης Κυκλοφορίας: Είναι το πιστο¬ 
ποιητικό έγκρισης που χορηγείται σε συγκεκριμένο ενδιαφε¬ 
ρόμενο (κάτοχο του Πιστοποιητικού Έγκρισης Κυκλοφορίας) 
για συγκεκριμένο τύπο Ασυρματικού Τηλεφώνου ο οποίος 
προορίζεται για ευρεία χρησιμοποίηση στο δημόσιο τηλεπι¬ 
κοινωνιακό δίκτυο (Δ.Τ.Δ.). 

3. Πιστοποιητικό Έγκρισης Χρήσεως: Είναι το πιστοποιη¬ 
τικό έγκρισης που χορηγείται σε συγκεκριμένο ενδιαφερό¬ 
μενο (κάτοχο του Πιστοποιητικού Έγκρισης Χρήσεως) για συ¬ 
γκεκριμένη μονάδα Ασυρματικού Τηλεφώνου το οποίο δεν 
καλύπτεται από έγκριση κυκλοφορίας. 

4. Αρμόδιο Εργαστήριο: Είναι το Εργαστήριο το οποίο είναι 
αναγνωρισμένο από το Υπουργείο Μεταφορών και Επικοινω¬ 
νιών ή διαπιστευμένο από τον Ελληνικό Οργανισμό Τυποποίη- 
σης (ΕΛΟΤ). 

Αρθρο 3 
Γ ενικά 

1. Κύριος σκοπός της Έγκρισης είναι να εξασφαλίσει ότι το 
Ασυρματικό Τηλέφωνο πληρεί τις ακόλουθες βασικές απαι¬ 
τήσεις: 

α) Παρέχει ασφάλεια στους χρήστες από κινδύνους ηλε¬ 
κτροπληξίας. 

β) Εξασφαλίζει λειτουργικότητα και ασφάλεια στο Δ.Τ.Δ., 
σε άλλο εξοπλισμό του φορέα παροχής τηλεπικοινωνιακής 
υπηρεσίας ή στο προσωπικό συντήρησης. 

γ) Ικανοποιεί τις απαιτήσεις της ηλεκτρομαγνητικής συμβα¬ 
τότητας. 

δ) Εξασφαλίζει τη διασύνδεση του υπόφη Ασυρματικού Τη¬ 
λεφώνου με το δημόσιο τηλεπικοινωνιακό δίκτυο, ώστε να 
επιτυγχάνονται η εγκατάσταση, τροποποίηση, διατήρηση και 
οριστική διακοπή συνδέσεων. 

ε) Εαξσφαλίζει τη διασυνεργασία τερματικών εξοπλισμών 
μέσω του δημοσίου τηλεπικοινωνιακού δικτύου. 

2. Με την Έγκριση αναγνωρίζεται η καταλληλότητα ενός 
Ασυρματικού Τηλεφώνου να χρησιμοποιηθεί στο δημόσιο τη¬ 
λεπικοινωνιακό δίκτυο (Δ.Τ.Δ.), εφόσον εκπληρώνονται ορι¬ 
σμένες διοικητικές ή κανονιστικές προϋποθέσεις και εφόσον 
το υπόψη Ασυρματικό Τηλέφωνο πληρεί τις αντίστοιχες βασι¬ 
κές τεχνικές απαιτήσεις. 

3. Ένα Ασυρματικό Τηλέφωνο επιτρέπεται να παραμείνει 
συνδεδεμένο εφόσον τηρούνται όλοι οι όροι του σχετικού πι¬ 
στοποιητικού Έγκρισης Κυκλοφορίας ή Έγκρισης Χρή- 
σεως. 

4. Η Έγκριση Κυκλοφορίας ή Έγκριση Χρήσεως δεν απο¬ 
τελεί εγγύηση της καλής λειτουργίας του εγκεκριμένου 
Ασυρματικού Τηλεφώνου ούτε υπονοεί τήρηση οποιωνδή- 
ποτε προτύπων ποιότητας. 

Αρθρο 4 

Υπηρεσίες Εγκρίσεων Ασυρματικών Τηλεφώνων 

1. Αρμόδια υπηρεσία για την εξέταση αιτημάτων ενδιαφε¬ 
ρομένων, για χορήγηση πιστοποιητικών Έγκρισης Κυκλοφο¬ 
ρίας σε Ασυρματικό Τηλέφωνα, ορίζεται η αρμόδια Διεύ¬ 
θυνση της Κεντρικής Υπηρεσίας του Υπουργείου Μεταφο¬ 
ρών και· Επικοινωνιών. 

2. Αρμόδιες υπηρεσίες για την εξέταση αιτημάτων ενδια¬ 
φερομένων, για χορήγηση πιστοποιητικών Έγκρισης Χρή¬ 
σεως σε Ασυρματικό Τηλέφωνα είναι οι Υπηρεσίες Συγκοινω¬ 
νιών των οικείων Νομαρχιών. 

3. Στην αρμόδια Διεύθυνση της Κεντρικής Υπηρεσίας του 
Υπουργείου Μεταφορών και Επικοινωιών ανατίθεται η, σύμ¬ 
φωνα με τους κανόνες της Τέχνης και της Επιστήμης, ανα¬ 
γνώριση εργαστηρίων δοκιμών και ελέγχων Ασυρματικών Τη¬ 
λεφώνων ως Αρμοδίων Εργαστηρίων. 

4. Στην αρμόδια Διεύθυνση της Κεντρικής Υπηρεσίας του 
Υπουργείου Μεταφορών και Επικοινωιών ανατίθεται η-'σύ- 
νταξη, τήρηση και διαρκής ενημέρωση μηχανογραφικού αρ¬ 
χείου των τύπων Ασυρματικών Τηλεφώνων για τους οποίους 
έχει χορηγηθεί έγκριση Κυκλοφορίας. Η ίδια υπηρεσία θα 
πρέπει να φροντίζει για την ανακοίνωση σχετικών καταλόγων 
εγκεκριμένων τύπων Ασυρματικών Τηλεφώνων στις ενδιαφε- 
ρόμενες Δημόσιες υπηρεσίες. 

5. Το Εργαστήριο Δοκιμών και Ελέγχων Τηλεπ/κού Τερμα¬ 
τικού Εξοπλισμού στην Καλλιθέα Αττικής, του Οργανισμού 


Τηλεπικοινωνιών Ελλάδος, αναγνωρίζεται ως ένα Αρμόδιο 
Εργαστήριο για τη διεξαγωγή των απαιτουμένων δοκιμών και 
ελέγχων Ασυρματικών Τηλεφώνων στα πλαίσια της διαδικα¬ 
σίας Εγκρίσεων. 

Αρθρο 5 

Δικαιολογητικά - Διαδικασίες για την 
Έγκριση Κυκλοφορίας 

1. Η αλληλογραφία, τα δικαιολογητικά και άλλα έγγραφα 
που αφορούν τις διαδικασίες για την Έγκριση Κυκλοφορίας 
συντάσσονται στην ελληνική γλώσσα. Τα επίσημα τεχνικά έγ¬ 
γραφα που περιέχουν πληροφορίες για το σχεδίασμά, κατα¬ 
σκευή και λειτουργία της συσκευής μπορούν να είναι στην Αγ¬ 
γλική γλωσσά. 

2. Οι αιτήσεις, τα έγγραφα στοιχεία και δικαιολογητικά που 
απαιτούνται για την επεξεργασία των αιτήσεων, υποβάλλο¬ 
νται από τον κατασκευαστή του Ασυρματικού Τηλεφώνου ή 
τον επίσημο αντιπρόσωπό του εγκατεστημένο σε χώρα της 
ΕΟΚ. 

. 3. Πιστοποιητικό Έγκρισης Κυκλοφορίας στο όνομα του 
ενδιαφερομένου, εκδίδεται χωρίς άλλη διαδικασία, εφόσον ο 
υπόψη τύπος Ασυρματικού Τηλεφώνου είναι ήδη εγκεκριμέ¬ 
νος στην Ελλάδα και πληρεί απόλυτα τις τεχνικές απαιτήσεις 
που αναφέρονται στα Πρότυπα ΕΛΟΤ 1298, ΕΛΟΤ 701 ή ΙΕΟ 
215 ή Ι-ΕΤ3 300 235 ή Ι-ΕΤ8 300131 ή ΕΤ3 300175. Στην πε¬ 
ρίπτωση αυτή υποβάλλονται: 
α. Αίτηση. 

β. Γραμμάτιο Δημοσίου Ταμείου περί καταθέσεως ειδικού 
καταβόλου, ανταποδοτικού χαρακτήρα, εκατόν πενήντα χι¬ 
λιάδων (150.000) δραχμών. 

γ. Υπεύθυνη Δήλωση του ενδιαφερομένου στην οποία να 
δηλώνεται ότι ο τύπος του Ασυρματικού Τηλεφώνου πληρεί 
απόλυτα τα παραπάνω Πρότυπα. 

4. Πιστοποιητικό Έγκριση Κυκλοφορίας στο όνομα του εν¬ 
διαφερομένου, εκδίδεται κατόπιν διεξαγωγής δοκιμών και 
ελέγχων, εφόσον ο υπόψη τύπος Ασυρματικού Τηλεφώνου 
είναι ήδη εγκεκριμένος στην.Ελλάδα:αλλά δεν πληρεί τις τε¬ 
χνικές απαιτήσεις που αναφέρονται στα Πρότυπα ΕΛΟΤ 
1298, ΕΛΟΤ 701 ή ΙΕΟ 215 ή Ι-ΕΤ5 300 235 ή Ι-ΕΤ3 300131 ή 
ΕΤ5 300 175. 

Στην περίπτωση αυτή υποβάλλονται: 
α. Αίτηση. 

β. Γραμμάτιο Δημοσίου Ταμείου περί καταθέσεως ειδικού 
παραβόλου, ανταποδοτικού χαρακτήρα τριακοσίων χιλιάδων 
(300.000) δραχμών. 

γ. Το Τεχνικό Εγχειρίδιο (ΤΕΟΗΝΙΟΑΙ. ΜΑΝΙΙΑΙ.) του 
υπόψη Ασυρματικού Τηλεφώνου το οποίο πρέπει να περιέχει 
κατ' ελάχιστον τα ακόλουθα: 

- Οδηγίες λειτουργίας - χρήσης (για το χρήστη). 

- Οδηγίες για διάγνωση και έκθεση βλαβών (ΡΑΙΙΙ.Τ ΠΕ¬ 
ΡΟΗΤ). 

- Περιγραφή του Ασυρματικού Τηλεφώνου από λειτουρ¬ 
γική άποψη. - 

- Κυκλωματικά και σχηματικά διαγράμματα. 

- Πληροφορίες για την αναγνώριση των συνδέσεων και για 
τις θέσεις και τη διάταξη των εσωτερικών φυσικών μονάδων. 

-Πληροφορίες για οποιαδήποτε διάταξη ρύθμισης που 
διαθέτει το Ασυρματικό Τηλέφωνο και για τον τρόπο προσπέ¬ 
λασής της. 

- Πληροφορίες για τα σημεία όπου μπορούν να μετρηθούν 
κρίσιμες συνθήκες και για τις αναμενόμενες τιμές. 

- Πληροφορίες για τυχόν προαιρετικές δυνατότητες του 
Ασυρματικού Τηλεφώνου με τα χαρακτηριστικά και τον τρόπο 
ενεργοποιήσεώς τους. 

. - Πληροφορίες για την εγκατάσταση και συντήρηση του 
Ασυρματικού Τηλεφώνου. 

- Γενική αναφορά για τη λειτουργία λογισμικού (εοίΙννβΓβ) 
στο υπόψη Ασυρματικό Τηλέφωνο. 

-Αναγνώριση του τύπου των τυχόν χρησιμοποιούμενων 
προγραμμάτων, του τρόπου φόρτωσης των προγραμμάτων 
στο - Ασύρματικό Τηλέφωνο και του τρόπου με τον οποίο 
εμποδίζεται η επέμβαση από αναρμόδια άτομα στο λογισμικό 
(ιδίως στο λογισμικό το οποίο ρυθμίζει βασικές λειτουργίες ή 
τεχνικά χαρακτηριστικά) ή στην εφαρμογή του. 

δ. Αντίγραφο Έκθεσης Δοκιμών, θεωρημένο από Ελληνική 
Προξενική Αρχή, που θα αφορά τα αποτελέσματα των προ- 
βλεπομένων ελέγχων που αφορούν το ασυρματικό μέρος του 
υπόψη τύπου Ασυρματικού Τηλεφώνου και που προβλέπο- 
νται από τα Πρότυπα ΕΛΟΤ 1298, ΕΛΟΤ 701 ή ΙΕΟ 215 ή 1- 
ΕΤδ 300 235 ή Ι-ΕΤ8 300131 ή ΕΤδ 300175. Αυτή η Έκθεση 
Δοκιμών πρέπει να έχει συνταχθεί από εργαστήριο αναγνωρι¬ 
σμένο από την αρμόδια αρχή του Κράτους όπου είναι εγκατε¬ 
στημένος ο κατασκευαστής, για μετρήσεις και ελέγχους που 
προβλέπονται στα αντίστοιχα πρότυπα της Ευρωπαϊκής Συν¬ 
διάσκεψης Ταχ/μείων - Τηλεπικοινωνιών (ΟΕΡΤ) ή του ΕΤδΙ. 
Η υπόψη Έκθεση Δοκιμών του κατασκευαστή, ως προς τη 
μορφή της, πρέπει να είναι σύμφωνη με την τυποποιημένη 
μορφή Έκθεσης Δοκιμών της ΟΕΡΤ που συμπεριλαμβάνεται 
στο Ελληνικό Πρότυπο ΕΛΟΤ 1298 ή το παράρτημα 10 της 
Σύστασης Τ/Π 71-02 της ΟΕΡΤ. 

5. Πιστοποιητικό Έγκρισης Κυκλοφορίας στο όνομα του 
ενδιαφερομένου, εκδίδεται χωρίς άλλη διαδικασία, εάν ο 
υπόψη τύπος Ασυρματικού Τηλεφώνου δεν είναι εγκεκριμέ¬ 
νος στην Ελλάδα αλλά επιτρέπεται να λειτουργήσει σε χώρα 
της ΕΟΚ. Στην περίπτωση αυτή υποβάλλονται: 

α. Αίτηση. 

β. Γραμμάτιο Δημοσίου Ταμείου περί καταθέσεως ειδικού 
παραβόλου, ανταποδοτικού χαρακτήρα εκατόν πενήντα χιλιά¬ 
δων (150.000) δραχμών. 

γ. Πιστοποιητικό χώρας ιηςΈΟΚ, θεωρημένο από Ελληνική 
Προξενική Αρχή, από το οποίο να φαίνεται ότι επιτρέπεται η 
λειτουργία του υπόψη τύπου Ασυρματικού Τηλεφώνου στη 
χώρα αυτή. 

δ. Υπεύθυνη δήλωση του ενδιαφερομένου ότι το Ασύρματο 
Τηλέφωνο του υπόψη τύπου είναι πλήρως σύμφωνο με τις τε¬ 
χνικές απαιτήσεις των Προτύπων ΕΛΟΤ 1298, ΕΛΟΤ 701 ή 
ΙΕΟ 215 ή -ΕΤδ 300 235 ή Ι-ΕΤδ 300 131 ή ΕΤδ 300 175. 

6 . Πιστοποιητικό Έγκριση Κυκλοφορίας στο όνομα του εν¬ 
διαφερομένου, εκδίδεται κατόπιν διεξαγωγής δοκιμών και 
ελέγχων, εάν ο υπόψη τύπος Ασυρματικού Τηλεφώνου δεν 
είναι εγκεκριμένος στην Ελλάδα ούτε έχει εκδοθεί έγκριση 
για τη λειτουργία σε χώρα της ΕΟΚ. Στην περίπτωση αυτή 
υποβάλλονται: 

α. Αίτηση. 

β. Γραμμάτιο Δημοσίου Ταμείου περί καταθέσεως ειδικού 
παραβόλου, ανταποδοτικού χαρακτήρα τριακοσίων χιλιάδων 
(300.000) δραχμών. 

γ. Το Τεχνικό εγχειρίδιο και όλα τα άλλα στοιχεία που ανα- 
φέρονται στην παράγραφο 4 του παρόντος άρθρου. 

δ. Το Αντίγραφο Έκθεσης Δοκιμών/ που αναφέρεται στην 
παράγραφο 4 του παρόντος άρθρου. 

7. Η αρμόδια Διεύθυνση της Κεντρικής Υπηρεσίας του 
ΥΠ.Μ.Ε. διατηρεί το δικαίωμα να ζητήσει από τον ενδιαφερό¬ 
μενο, τη διεξαγωγή μετρήσεων του ασυρματικού μέρους 
Ασυρματικού Τηλεφώνου σύμφωνα με τα ως άνω Πρότυπα με 
οικονομική επιβάρυνσή του, σε Αρμόδιο εργαστήριο. Πέραν 
των ως άνω στοιχείων, η αρμόδια Διεύθυνση της Κεντρικής 


Υπηρεσίας του ΥΠ.Μ.Ε. μπορεί κατά περίπτωση να ζητήσει 
επί πλέον στοιχεία όπως: 

- Περιγραφή των ηλεκτρικών συνδέσεων του Ασυρματικού 
Τηλεφώνου, καθώς και των σημείων προσπέλασης για τις διά¬ 
φορες δοκιμές και μετρήσεις. 

-Κατάλληλες ηλεκτρικές παραμέτρους και τις ανοχές 
τους π.χ. εξόδους σήματος, τροφοδοτικά, σύνθετες αντιστά¬ 
σεις, γειώσεις, ευαισθησία στις παρεμβολές. 

- Τη σχεδιαστική συμμόρφωση με τις απαιτήσεις ασφα¬ 
λείας και πληροφορίες όσον αφορά τη θέση των επικίνδυνων 
ηλεκτρικών τάσεων που τυχόν υπάρχουν στο Ασυρματικό Τη¬ 
λέφωνο. 

- Τον τεχνικό φάκελλο από τον οποίο αποδεικνύεται η συμ¬ 
μόρφωση με τις διατάξεις της Οδηγίας 89/336 ΕΟΚ «για τη 
προσέγγιση των Νομοθεσιών των Κρατών - Μελών σχετικά με 
την ηλεκτρομαγνητική συμβατότητα». 

8 . Για την εκτέλεση των προβλεπομένων μετρήσεων και 
δοκιμών προκειμένου να συνταχθεί Τεχνική Έκθεση βάσει 
της οποίας θα χορηγηθεί ή όχι πιστοποιητικό Έγκρισης Κυ¬ 
κλοφορίας, ο ενδιαφερόμενος απευθύνεται σε Αρμόδιο Ερ¬ 
γαστήριο. Εκεί, πέραν των δικαιολογητικών και τεχνικών στοι¬ 
χείων που θα απαιτηθούν προκειμένου να διεκπεραιωθεί η 
διαδικασία του εργαστηριακού ελέγχου (όπως αίτηση, οικο¬ 
νομικός διακανονισμός, κ.λπ.), τα οποία ο ενδιαφερόμενος 
πληροφορείται απευθείας από το Αρμόδιο Εργαστήριο, υπο¬ 
βάλλει ένα ή περισσότερα (ανάλογα με την περίπτωση) χαρα¬ 
κτηριστικά δείγματα του τύπου του Ασυρματικού Τηλεφώνου 
προς έγκριση. 

Αρθρο 6 

Ενέργειες περιλαμβανόμενες στη διαδικασία 
Έγκρισης Κυκλοφορίας 

1. Στην περίπτωση που υποβάλλονται πιστοποιητικά συμ¬ 
μόρφωσης ή Εγκρίσεις Τύπου ή Εγκρίσεις Κυκλοφορίας άλ¬ 
λων χωρών εκτός της ΕΟΚ, η αρμόδια Διεύθυνση της Κεντρι¬ 
κής Υπηρεσίας του ΥΠ.Μ.Ε. αποφασίζει αν καλύπτουν τις 
σχετικές βασικές τεχνικές απαιτήσεις ή υπάρχουν απαιτήσεις 
που δεν καλύπτονται και χρειάζονται επιπλέον δοκιμές και 
έλεγχοι. 

2. Για την ένταξη της φάσης των εργαστηριακών δοκιμών 
και ελέγχων, ο ενδιαφερόμενος απευθύνεται σε Αρμόδιο Ερ¬ 
γαστήριο όπου και πληροφορείται σχετικά με τις απαιτούμε- 
νες ενέργειες εκ μέρους του και τα απαραίτητα δικαιολογη- 
τικά προκειμένου να εκτελεσθούν οι προβλεπόμενοι τεχνικοί 
έλεγχοι.και μετρήσεις και να συνταχθεί η σχετική τεχνική έκ¬ 
θεση. Η τεχνική έκθεση περιλαμβάνει τα αποτελέσματα των 
μετρήσεων και δοκιμών όπως και τυχόν άλλες παρατηρήσεις 
τεχνικής φύσεως σχετικά με την συμπεριφορά του δείγματος 
κατά τη δοκιμαστική λειτουργία του στο Αρμόδιο Εργαστή¬ 
ριο. 

3. Μετά το πέρας όλων των εργαστηριακών δοκιμών και 
ελέγχων του δείγματος και πριν από την απομάκρυνσή του 
από το εργαστήριο, το δείγμα φωτογραφίζεται σε όσες όψεις 
κρίνεται αναγκαίο δΓ εξόδων του ενδιαφερομένου. Μία πλή¬ 
ρης σειρά φωτογραφιών επισυνάπτεται στην τεχνική έκ¬ 
θεση. 

4. Με βάση τη τεχνική έκθεση η αρμόδια Διεύθυνση της 
Κεντρικής Υπηρεσίας του ΥΠ.Μ.Ε., χορηγεί το Πιστοποιητικό 
Έγκρισης Κυκλοφορίας στο συγκεκριμένο τύπο Ασυρματικού 
Τηλεφώνου, ή απορρίπτει το αίτημα του ενδιαφερομένου για 
Έγκριση. 

5. Σε περίπτωση που από την ανωτέρω έκθεση δεν προκύ¬ 
πτει σαφώς ότι ο συγκεκριμένος τύπος Ασυρματικού Τήλε- 

φώνου μπορεί να πάρει έγκριση ή να απορρκρθεΐ, το θέμα ει- 
σάγεται γΤα εξέταση στην Επιτροπή Εγκρίσεων Ασυρματικών 
Τηλεφώνων του Αρθρου 14. 

6 . Το Πιστοποιητικό Έγκρισης Κυκλοφορίας περιλαμβάνει 
σύντομη περιγραφή του Ασυρματικού Τηλεφώνου καθώς και 
συνοπτικές πληροφορίες για τη σύνδεσή του στο δίκτυο και 
τη χρήση του. 

7. Σε κάθε Έγκριση Κυκλοφορίας που χορηγείται, η αρμό¬ 
δια Διεύθυνση της Κεντρικής Υπηρεσίας του ΥΠ.Μ.Ε. δίνει 
ένα αποκλειστικό κωδικό αριθμό (Αριθμός Έγκρισης Κυκλο¬ 
φορίας). 

8 . Αν η διαδικασία της Έγκρισης σταματήσει από υπαιτιό¬ 
τητα του ενδιαφερομένου (π.χ. μη προσκόμιση τεχνικών ή άλ¬ 
λων σχετικών στοιχείων) και αυτός δεν ανταποκριθεί μέσα σε 
δύο (2) μήνες από σχετική ειδοποίηση του, τότε το όλο θέμα 
τίθεται στο αρχείο και κάθε αξίωση του ενδιαφερομένου πα¬ 
ραγράφεται. 

9. Σε περιπτώσεις που ενδιαφερόμενοι κατασκευαστές, 
εξουσιοδοτημένοι αντιπρόσωποί των ή έμποροι Ασυρματικών 
Τηλεφώνων θελήσουν να πραγματοποιήσουν ελέγχους, δοκι¬ 
μές και μετρήσεις ή επιθυμούν να επιδείξουν σε εμπορικές 
εκθέσεις ασυρματικά τηλέφωνα, η αρμόδια Διεύθυνση της 
Κεντρικής Υπηρεσίας του ΥΠ.Μ.Ε. μπορεί να χορηγεί προσω¬ 
ρινές εγκρίσεις για την κάλυψη των περιπτώσεων αυτών για 
απολύτως περιορισμένη ποσότητα μονάδων, με περιορι¬ 
σμένη διάρκεια ισχύος και με υποχρέωση του ενδιαφερομέ¬ 
νου αποσύνδεσης και σφράγισης ή καταστροφής των συ¬ 
σκευών μετά την εκπνοή του χρόνου ισχύος της προσωρινής 
έγκρισης. 

Αρθρο 7 

Διάρκεια ισχύος και 
παράταση της Έγκρισης Κυκλοφορίας 

1. Η Έγκριση Κυκλοφορίας ισχύει για περίοδο πέντε (5) 
ετών. 

2. Το καλυπτόμενο με Έγκριση Κυκλοφορίας Ασυρματικό 
Τηλέφωνο που είναι συνδεδεμένο στο δίκτυο μπορεί να πα¬ 
ραμελεί συνδεδεμένο για απεριόριστο χρόνο αν η Έγκριση 
Κυκλοφορίας δεν ακυρωθεί. 

3. Πριν από τη λήξη της Έγκρισης Κυκλοφορίας (τουλάχι¬ 
στον τρεις (3) μήνες πριν από την λήξη) ο κάτοχος της με αί¬ 
τηση του προς την αρμόδια υπηρεσία, μπορεί να ζητήσει πα¬ 
ράτασή της. 

4. Η αρμόδια Διεύθυνση της Κεντρικής Υπηρεσίας του 
ΥΠ.Μ.Ε. μπορεί να παρατείνει την ισχύ της Έγκρισης για μία 
νέα περίοδο χωρίς επανάληψη της πλήρους διαδικασίας εφό¬ 
σον βεβαιωθεί ότι δεν επήλθε καμία μεταβολή στα στοιχεία 
στα οποία στηρίχτηκε η αρχική Έγκριση. Η ενδεχόμενη παρά¬ 
ταση μπορεί να δοθεί με όρους που να διαφέρουν από εκεί¬ 
νους της αρχικής Έγκρισης. Σε περίπτωση άρνησης της πα¬ 
ράτασης ο ενδιαφερόμενος δύναται να ζητήσει τη χορήγηση 
νέας Έγκρισης με εξαρχής επανάληψη της όλης διαδικασίας 
και όσων προβλέπονται σχετικά με νέες Εγκρίσεις. - 

Άρθρο 8 

Μεταβίβαση της Έγκρισης Κυκλοφορίας 

1. Μεταβίβαση της Έγκρισης Κυκλοφορίας από τον κάτοχο 
της σε άλλο πρόσωπο μπορεί να γίνει μόνο μέσω της αρμό¬ 
διας Διεύθυνσης της Κεντρικής Υπηρεσίας του ΥΠ.Μ.Ε. με 
την ακόλουθη διαδικασία: 

α. Υποβάλλεται στην αρμόδια Διεύθυνση της Κεντρικής 
Υπηρεσίας του ΥΠ.Μ.Ε. παράβολο εκατόν πενήντα χιλιάδων 
(150.000) δραχμών και κοινή έγγραφη Αίτηση - Δήλωση του 


παλαιού κατόχου και του υποψηφίου νέου κατόχου του Πι¬ 
στοποιητικού της Έγκρισης Κυκλοφορίας με την οποία ζητεί¬ 
ται η μεταβίβαση και δηλώνεται ότι ο νέος κάτοχος αναλαμβά¬ 
νει όλες τις υποχρεώσεις που συνεπάγεται η Έγκριση και ότι 
δεν έγιναν τροποποιήσεις στον υπόψη τύπο Ασυρματικού Τη¬ 
λεφώνου καθώς και ότι δεν υπήρξαν οποιοσδήποτε μεταβο¬ 
λές στα τεχνικά στοιχεία στα οποία είχε βασιστεί η χορήγηση 
του Πιστοποιητικού της Έγκρισης. 

β. Μετά τη μελέτη των στοιχείων και εφόσον η αρμόδια 
Διεύθυνση της Κεντρικής Υπηρεσίας του ΥΠ.Μ.Ε. εγκρίνει τη 
μεταβίβαση, καλεί τον παλαιό κάτοχο να καταθέσει το πρωτό¬ 
τυπο του Πιστοποιητικού της Έγκρισης Κυκλοφορίας που 
είχε εκδοθεί στο όνομά του. Μετά την παραλαβή, από την 
Υπηρεσία, του Πιστοποιητικού της Έγκρισης Κυκλοφορίας 
στο όνομα του παλαιού κατόχου, εκδίδεται Πιστοποιητικό 
Έγκρισης Κυκλοφορίας στο όνομα του νέου κατόχου. 

Αρθρο 9 

Ανανέωση των Εγκρίσεων Κυκλοφορίας 

1. Κάθε μελετωμένη τροποποίηση ενός ήδη εγκεκριμένου 
Ασυρματικού Τηλεφώνου με Έγκριση Κυκλοφορίας θα πρέ¬ 
πει να προανακοινώνεται, από τον κάτοχο της Έγκρισης, στην 
αρμόδια Διεύθυνση της Κεντρικής Υπηρεσίας του ΥΠ.Μ.Ε. με 
πλήρη περιγραφή των τροποποιήσεων αυτών. 

2. Η αίτηση ανανέωσης μιας Έγκρισης Κυκλοφορίας συνο- 
δευόμενη από παράβολλο τριακοσίων χιλιάδων (300.000) 
δραχμών γίνεται από τον κάτοχο της έγκρισης και απευθύνε¬ 
ται προς την αρμόδια Διεύθυνση της Κεντρικής Υπηρεσίας 
του ΥΠ.Μ.Ε. 

3. Η αρμόδια Διεύθυνση της Κεντρικής Υπηρεσίας του 
ΥΠ.Μ.Ε. αξιολογεί τις τροποποιήσεις από την άποψη της 
συμβατότητας με το δίκτυο, της ασφάλειας και από οπόιαδή- 
ποτε άλλη άποψη που πιθανόν να επηρεάζει τη συμμόρφωση 
του Ασυρματικού Τηλεφώνου με το αντίστοιχο Εθνικό ή Ευ¬ 
ρωπαϊκό Πρότυπο. 

4. Σε μερικές περιπτώσεις για την αξιολόγηση της τροπο¬ 
ποίησης η αρμόδια Διεύθυνση της-4<εγτρικής Υπηρεσίας του 
ΥΠ.Μ.Ε. μπορεί να ζητήσει πρόσθετες'δοκιμές η μία κατάλ¬ 
ληλη επίδειξη τροποποιημένου δείγματος από τον κάτοχο της 
Έγκρισης. 

Άρθρο 10 

Ευθύνη και υποχρεώσεις του κατόχου, 
της Έγκρισης Κυκλοφορίας 

1.0 κάτοχος της Έγκρισης Κυκλοφορίας Ασυρματικού Τη¬ 
λεφώνου έχει την ευθύνη να εξασφαλίσει ότι: 

α. Κάθε μονάδα Ασυρματικού Τηλεφώνου, ο τύπος του 
οποίου καλύπτεται από ισχύουσα Έγκριση Κυκλοφορίας και 
που προωθείται στην αγορά, ανταποκρίνεται πλήρως με τις 
απαιτήσεις των αντίστοιχων Εθνικών και Ευρωπαϊκών Προτύ¬ 
πων και τους τυχόν ειδικούς όρους της Έγκρισης. 

β. Κάθε μονάδα Ασυρματικού Τηλεφώνου, εγκεκριμένου 
τύπου όταν προωθείται στην αγορά επισημαίνεται με πληρο¬ 
φορίες όπως προβλέπεται παρακάτω. 

γ. Κάθε μονάδα Ασυρματικού Τηλεφώνου, του εγκεκριμέ¬ 
νου τύπου που προωθείται στην αγορά συνοδεύεται από πλη¬ 
ροφορίες για τον χρήστη στην Ελληνική Γλώσσα που θα αφο¬ 
ρούν τη σύνδεση και χρήση του Ασυρματικού Τηλεφώνου κα¬ 
θώς και τους τυχόν ειδικούς περιορισμούς ή όρους που έχει 
επιβάλει η αρμόδια υπηρεσία. 

δ. Κάθε μονάδα Ασυρματικού Τηλεφώνου, του εγκεκριμέ¬ 
νου τύπου που προωθείται στην αγορά πρέπει, πέραν του 
ονόματος του κατασκευαστή και του τύπου, να φέρει κατάλ¬ 
ληλη επισήμανση με: 

- την επωνυμία του κατόχου της Έγκρισης Κυκλοφορίας 
-τη φράση «Αριθ. Εγκρ. Κυκλοφορίας» ακολουθούμενη 

ίτπό τον αντίστοιχο αριθμό. 

- προειδοποιήσεις ασφαλείας ή άλλες, αν απαιτούνται. 
Κτθε επισήμανση πρέπει να είναι ορατή χωρίς να χρειάζε¬ 
ται^ ανοιχθεί η συσκευή, να είναι ευανάγνωστη, ανθεκτική 
στο χρόνο, κακώσεις κ.λπ. και τοποθετημένη σε τμήμα της 
συσκευής που δεν αντικαθίσταται. 

2.0 κάτοχος της Έγκρισης Κυκλοφορίας Ασυρματικού Τη¬ 
λεφώνου υποχρεούται να ακολουθεί τις οδηγίες της αρμόδιας 
Διεύθυνσης της Κεντρικής Υπηρεσίας του ΥΠ.Μ.Ε. και να 
συμμορφούται σε τυχόν παρατηρήσεις της. 

Άρθρο 11 
Έγκριση Χρήσεως 

1. Για την έκδοση πιστοποιητικού Έγκρισης Χρήσεως υπο¬ 
βάλλονται από τον ενδιαφερόμενο, στην αρμόδια υπηρεσία 
(στις Υπηρεσίες Συγκοινωνιών των οικείων Νομαρχιών) τα 
ακόλουθα: 

α. Αίτηση. 

β. Γραμμάτιο Δημοσίου Ταμείου περί καταθέσεως ειδικού 
παραβόλου, ανταποδοτικού χαρακτήρα, πέντε χιλιάδων 
(5.000) ή δέκα χιλιάδων (10.000) δραχμών ανάλογα με την 
περίπτωση. 

γ. Έντυπο οδηγιών χρήσεως (οννηβτε ΓΠβηυβΙ) για τον συ¬ 
γκεκριμένο τύπο Ασυρματικού Τηλεφώνου εφόσον υπάρ¬ 
χει. 

2. Οι περιπτώσεις που είναι δυνατόν να παρουσιαστούν 
κατά την υποβολή της αιτήσεως και η αντιμετώπιση κάθε πε- 
ριπτώσεως είναι η εξής: 

α. Γ ια Ασυρματικό Τηλέφωνο του οποίου ο τύπος είναι ήδη 
εγκεκριμένος στην Ελλάδα, όπως φαίνεται στον επίσημο κα¬ 
τάλογο των εγκεκριμένων τύπων Ασυρματικών Τηλεφώνων 
αλλά και έχει αγορασθεί στο εξωτερικό, ο ενδιαφερόμενος 
υποβάλλει στην αρμόδια Υπηρεσία μαζί με αίτησή του, παρά¬ 
βολο πέντε χιλιάδων (5.000) δραχμών και εκδίδεται, χωρίς 
άλλη διαδικασία, πιστοποιητικό Έγκρισης Χρήσεως. 

β. Ασυρματικό Τηλέφωνο του οποίου ο τύπος δεν είναι 
εγκεκριμένος στην Ελλάδα: 

βα. Σε περίπτωση που υποβάλλονται σχετικά έγγραφα στα 
οποία να φαίνεται ότι επιτρέπεται η κυκλοφορία και λειτουρ¬ 
γία του υπόψη Ασυρματικού Τηλεφώνου σε χώρα της ΕΟΚ, 
εκδίδεται από την αρμόδια υπηρεσία, χωρίς άλλη διαδικασία, 
Πιστοποιητικό Έγκρισης Χρήσεως. 

ββ. Εφόσον δεν εφαρμόζεται η περίπτωση του ως άνω εδα¬ 
φίου βα τότε ο ενδιαφερόμενος πρέπει να υποβάλλει στην 
αρμόδια υπηρεσία του ΥΠΜΕ μαζί με την αίτηση, παράβολο 
δέκα χιλιάδων (10.000) δραχμών, και τεχνική έκθεση από αρ¬ 
μόδιο εργαστήριο όπου να διαπιστώνεται από τα αποτελέ¬ 
σματα σχετικού ελέγχου του υπόψη Ασυρματικού Τηλεφώνου 
ότι: 

-Η επιλογή συνδρομητικώναριθμών κλήσεως πραγματο¬ 
ποιείται όπως καθορίζεται στο Πρότυπο ΕΛΟΤ 1298, και 
-Λειτουργεί σε συχνότητες και εκπέμπει σε στάθμες 
ισχύος που προβλέπονται στο Πρότυπα του Άρθρου 5, της 
παρούσης. . ~ 

γ. Ασυρματικό Τηλέφωνο ίδιου κατασκευαστή και παρο¬ 
μοίου τύπου με Ασυρματικό Τηλέφωνο που έχει ήδη εγκριθεί 
στην Ελλάδα. 

Σε περίπτωση που είναι δυνατόν να διαπιστωθεί από την 
αρμόδια υπηρεσία του ΥΠΜΕ, ύστερα από εξέταση σχετικών 
εγγράφων που υποβάλλει ο ενδιαφερόμενος μαζί με την αί¬ 
τηση και με παράβολο πέντε χιλιάδων (5.000) δραχμών, ότι το 


υπόψη Ασυρματικό Τηλέφωνο είναι του ίδιου κατασκευαστή 
και παρομοίου τύπου με κάποιο Ασυρματικό Τηλέφωνο που 
έχει ήδη Έγκριση Κυκλοφορίας τότε εκδίδεται, χωρίς άλλη 
διαδικασία, Πιστοποιητικό Έγκρισης Χρήσεως με ανάλογους 
όρους. 

3. Η Έγκριση Χρήσεως μπορεί να ανακληθεί αν εκλείψουν 
οι προϋποθέσεις χορήγησής της. 

4. Η Έγκριση Χρήσεως ισχύει απεριόριστα. Σε περίπτωση 
όμως που για οποιονδήποτε λόγο ακυρωθεί η Έγκριση Χρή¬ 
σεως, πρέπει να αποσυνδεθεί η υπόψη μονάδα του Τερματι¬ 
κού Εξοπλισμού από το τηλεπικοινωνιακό δίκτυο όπου ήταν 
συνδεδεμένη. 

Άρθρο 12 

Επιτροπή Εγκρίσεων Ασυρματικών Τηλεφώνων 

1. Στην αρμόδια Διεύθυνση της Κεντρικής Υπηρεσίας του 
ΥΠ.Μ.Ε. συγκροτείται Επιτροπή Εγκρίσεων Ασυρματικών Τη¬ 
λεφώνων. Η Επιτροπή αυτή αποτελείται από τον Προϊστάμενο 
του αρμοδίου Τμήματος ως πρόεδρο, δύο διπλωματούχους 
μηχανικούς ΑΕΙ ή πτυχιούχους τεχνολόγους μηχανικούς ΤΕΙ 
ως μέλη, έναν εκπρόσωπο του αρμοδίου εργαστηρίου όπου 
διεξήχθη ο τεχνικός έλεγχος του υπό εξέταση από την Επι¬ 
τροπή Ασυρματικού Τηλεφώνου ως μέλος άνευ ψήφου, και 
ένα Γραμματέα που ορίζονται με απόφαση του Γενικού Διευ¬ 
θυντή Επικοινωνιών. Η απόφαση της επιτροπής, η οποία λαμ- 
βάνεται κατόπιν ψηφοφορίας, υποβάλλεται ως εισήγηση 
στην αρμόδια Διεύθυνση. 

2. Έργο της Επιτροπής αυτής θα είναι: 

α. Σε οριακές ή αμφίβολες περιπτώσεις, η αξιολόγηση απο¬ 
τελεσμάτων Εργαστηριακών δοκιμών και ελέγχων δείγματος 
συγκεκριμένου τύπου Ασυρματικού Τηλεφώνου προκειμένου 
να εκδοθεί ή όχι Πιστοποιητικό Έγκρισης Κυκλοφορίας ή 
Χρήσης. 

β. Η εξέταση αιτημάτων για ανανέωση έγκρισης λόγω τρο- 
ποποιήσεως τεχνικών χαρακτηριστικών. 

γ. Η γνωμοδότηση για ανάκληση εγκρίσεων κυκλοφορίας 
και χρήσης Ασυρματικών Τηλεφώνων. 

Άρθρο 13 

Υποχρεωτικός Χαρακτήρας - 
Επιπτώσεις από τη μη συμμόρφωση 

1. Η έκδοση πιστοποιητικού Έγκρισης Κυκλοφορίας ή 
Έγκρισης Χρήσεως για κάθε ένα διαφορετικό τύπο Ασυρμα- 
τικού Τηλεφώνου έχει υποχρεωτικό χαρακτήρα. Από την ημε¬ 
ρομηνία έναρξης ισχύος της απόφασης αυτής απαγορεύεται 
η εισαγωγή, η διακίνηση και πώληση Ασυρματικών Τηλεφώ¬ 
νων που δεν καλύπτονται από Έγκριση Κυκλοφορίας ή 
Έγκριση Χρήσεως. 

Απαγορεύεται επίσης, η άμεση ή έμμεση σύνδεση και λει¬ 
τουργία Ασυρματικών Τηλεφώνων, ο τύπος των οποίων στε¬ 
ρείται Έγκρισης, σε Δ.Τ.Δ. ή σε άλλο δίκτυο. Κατ’ εξαίρεση 
επιτρέπεται η εισαγωγή μέχρι δύο (2) ασυρματικών τηλεφώ¬ 
νων που δεν καλύπτονται από έγκριση κυκλοφορίας ή χρή¬ 
σεως εφόσον ο ενδιαφερόμενος υποβάλλει αίτηση με τα 
απαιτούμενα δικαιολογητικά στην αρμόδια υπηρεσία για την 
έκδοση σχετικής έγκρισης. 

2. Σε περίπτωση που διαπιστώνται από τις αρμόδιες Υπη¬ 
ρεσίες ή τους φορείς παροχής τηλεπικοινωνιακών υπηρεσιών 
ότι Ασυρματικό Τηλέφωνα διακινούνται εμπορικά χωρίς να 
καλύπτεται ο συγκεκριμένος τύπος τους από Έγκριση Κυ¬ 
κλοφορίας, η αρμόδια υπηρεσία κινεί την διαδικασία δίωξης 
των υπευθύνων σύμφωνα με τις διατάξεις του Άρθρου 2 του 
Ν. 652/1977 (ΦΕΚ 210/Α/1.8.77) και του Άρθρου 7 του Ν. 
1780/3.6.88 (ΦΕΚ 114/Α/1988). 

3. Σε περίπτωση που διαπιστώνεται από τις αρμόδιες Υπη¬ 
ρεσίες ή τους φορείς παροχής τηλεπικοινωνιακών υπηρεσιών 
παράβαση διάταξης της παρούσης αποφάσεως που αφορά 
εμπορία ή διακίνηση Ασυρματικών Τηλεφώνων, ανεξάρτητα 
από τυχόν ποινικές κυρώσεις, επιβάλλεται με απόφαση του 
Υπουργού Μεταφορών και Επικοινωνιών, απαγόρευση λει¬ 
τουργίας της Επιχείρησης εν όλω ή εν μέρει από τρεις έως 
έξη μήνες και χρηματική ποινή 500.000 μέχρι 5.000.000 δρχ. 
επιφυλασσομένων των αξιώσεων περί αποζημιώσεως κατά το 
κοινό δίκαιο. 

4. Σε περίπτωση που διαπιστώνεται από τις αρμόδιες Υπη¬ 
ρεσίες ή τους φορείς παροχής τηλεπικοινωνιακών υπηρεσιών 
ότι Ασυρματικό Τηλέφωνο είναι συνδεδεμένο σε Δ.Τ.Δ. ή σε 
άλλο δίκτυο χωρίς να υπάρχει Έγκριση ή έχει ανακληθεί η 
Έγκρισή του και η πράξη ανάκλησης προβλέπει την αποσύν- 
δεση των Ασυρματικών Τηλεφώνων συγκεκριμένου τύπου, η 
αρμόδια υπηρεσία ειδοποιεί εγγράφως τον υπεύθυνο συν¬ 
δρομητή για την άμεση αποσύνδεση της υπόψη συσκευής και 
κοινοποιεί την επιστολή στον αντίστοιχο φορέα παροχής τη¬ 
λεπικοινωνιακής υπηρεσίας. Σε περίπτωση μη συμμόρφωσης 
του συνδρομητή στις σχετικές υποδείξεις ή σε περίπτωση 
υποτροπής, επιβάλλεται με απόφαση του Νομάρχη χρηματική 
ποινή 500.000 δρχ. επί πλέον των τυχόν κυρώσεων που προ- 
βλέπονται στον αντίστοιχο σχετικό κανονισμό του φορέα πα¬ 
ροχής τηλεπικοινωνιακής υπηρεσίας. 

5. Σε περίπτωση που διαπιστώνεται από τις αρμόδιες Υπη¬ 
ρεσίες ή τους φορείς παροχής τηλεπικοινωνιακών υπηρεσιών 
παράβαση διάταξης της παρούσης αποφάσεως που αφορά 
χρήση των Ασυρματικών Τηλεφώνων εκτός των περιπτώσεων 
της παραγράφου 4 του Αρθρου αυτού, η οικεία υπηρεσία Συ¬ 
γκοινωνιών ειδοποιεί εγγράφως τον υπεύθυνο συνδρομητή 
για την άμεση αποσύνδεση της υπόψη συσκευής και κοινο¬ 
ποιεί την επιστολή στον αντίστοιχο φορέα παροχής τηλεπι¬ 
κοινωνιακής υπηρεσίας. Σε περίπτωση μη συμμόρφωσης του 
συνδρομητή στις σχετικές υποδείξεις ή σε περίπτωση υπο¬ 
τροπής, επιβάλλεται με απόφαση του Νομάρχη χρηματική 
ποινή 50.000 μέχρι 500.000 δρχ. επιπλέον των τυχόν κυρώ¬ 
σεων που προβλέπονται στον αντίστοιχο σχετικό κανονισμό 
του φορέα παροχής τηλεπικοινωνιακής υπηρεσίας. 

6 . Οι ανωτέρω ποινές εισπράττονται σύμφωνα με τις διατά¬ 
ξεις του κώδικα είσπραξης εσόδων του Δημοσίου. Η άσκηση 
των υπό της κείμενης νομοθεσίας ενδίκων μέσων δεν ανα¬ 
στέλλει την εκτέλεση των κυρώσεων ή ποινών. Τα ως άνω ει- 
σπραττόμενα πρόστιμα καθώς και τα παράβολα των άρθρων 5 
και 11 της απόφασης αυτής, κατατίθενται στις ΔΟΥ και απο¬ 
τελούν έσοδα του Δημοσίου. Οι κάθε είδους δαπάνες, τα 
έξοδα των ελέγχων, των εργαστηρίων κ.λπ. βαρύνουν τον 
προϋπολογισμό του Υπουργείου Μεταφορών και Επικοινω¬ 
νιών. 

Άρθρο 14 

Ανάκληση της Έγκρισης Κυκλοφορίας 

1. Αρμόδια υπηρεσία για την ανάκληση Πιστοποιητικού 
Έγκρισης Κυκλοφορίας Ασυρματικού Τηλεφώνου είναι η 
Διεύθυνση της Κεντρικής Υπηρεσίας του ΥΠ.Μ.Ε. Οι πράξεις 
ανακλήσεων των Πιστοποιητικών Εγκρίσεων Κυκλοφορίας 
κοινοποιούνται σ’ όλες τις αρμόδιες περιφερειακές υπηρε¬ 
σίες Συγκοινωνιών. 

2. Η Έγκριση Κυκλοφορίας ανακαλείται εάν διαπιστωθεί 
ότι: 

α. Το Ασυρματικό Τηλέφωνο διαφέρει κατά τρόπο που θα 
μπορούσε να επηρεαστεί η συμμόρφωσή ίου με το αντίστοιχο 


Πρότυπο από το δείγμα στο οποίο βασίστηκε η χορήγηση της 
Έγκρισης, ή 

β. Το Ασυρματικό Τηλέφωνο προκαλεί ανωμαλίες στο δί¬ 
κτυο όπου συνδέεται, ή 

γ. Το Ασυρματικό Τηλέφωνο προξενεί βλάβες στις γραμμές 
ή σε άλλο εξοπλισμό του φορέα παροχής τηλεπικοινωνιακής 
υπηρεσίας ή θέτει σε κίνδυνο το προσωπικό του, ή 
δ. Ο κάτοχος του Πιστοποιητικού της Έγκρισης πάψει να 
έχει νομική υπόσταση σε χώρα της ΕΟΚ ή 
ε. Ο κάτοχος Πιστοποιητικού της Έγκρισης δεν εξασφαλί¬ 
ζει την τήρηση των όρων που περιλαμβάνει η Έγκριση (π.χ. 
υποχρεώσεις συντήρησης, κακή χρήση ή παραποίηση των εγ¬ 
γράφων της Έγκρισης κ.λπ.) ή 
στ. Ο εγκεκριμένος τύπος Ασυρματικού Τηλεφώνου θέτει 
σε κίνδυνο τη δημόσια ασφάλεια ή δημόσια υγεία ή αντίκειται 
στις ισχύουσες διατάξεις. 

3. Η ανάκληση του Πιστοποιητικού της Έγκρισης Κυκλο¬ 
φορίας μπορεί να περιλαμβάνει όρους που να αφορούν την 
σύνδεση ή την απαγόρευση σύνδεσης στο Τ.Δ.Δ.Χ. του 
υπόψη τύπου Ασυρματικού Τηλεφώνου, γίνεται αζημίως για 
τη διοίκηση, απαγορευομένης της προβολής οποιοσδήποτε 
αξιώσεως προς αποζημίωση κατά της διοικήσεως δΓ οιονδή- 
ποτε λόγον. 

Αρθρο 15 

Διαδικασία Ελέγχου Αγοράς 

1. Για να εξασφαλισθεί ότι οι συσκευές που εμπίπτουν στο 
πεδίο εφαρμογής της απόφασης αυτής και διατίθενται στην 
αγορά ανταποκρίνονται στις απαιτήσεις και τους όρους της 
παρούσης, διεξάγεται διαρκής έλεγχος από τεχνικούς υπαλ¬ 
λήλους των αρμοδίων υπηρεσιών Συγκοινωνιών. 

2 . Για την άσκηση του ελέγχου, τα εντεταλμένα όργανα αρ¬ 
μοδίων υπηρεσιών Συγκοινωνιών συνεπικουρούνται από τις 
αστυνομικές αρχές τις αρμόδιες Υπηρεσίες Δίωξης Λαθρε¬ 
μπορίου του Υπουργείου Οικονομικών και την Υπηρεσία Δίω¬ 
ξης Οικονομικού Εγκλήματος. 

3. Δείγμα συσκευών, μπορεί να ληφθεί απροειδοποίητα 
στις αποθήκες του Τελωνείου εισαγωγής ή στις αποθήκες 
του προμηθευτή ή στον χώρο επίδειξης Ασυρματικών Τηλε¬ 
φώνων αφού συνταχθεί πρωτόκολλο παραλαβής, αντίγραφο 
του οποίου αποστέλλεται στον ενδιαφερόμενο. Στη συνέχεια, 
το δείγμα αποστέλλεται για εξέταση και την διεξαγωγή των 
απαραίτητων μετρήσεων και δοκιμών σε Αρμόδιο Εργαστήριο 
που επιλέγεται από την αρμόδια υπηρεσία του Υπουργείου 
Μεταφορών και Επικοινωνιών για νά διαπιστωθεί αν το προϊόν 
. είναι σύμφωνο με τις προϋποθέσεις της έγκρισης.· Σε περί- 
πτώση άρνησης του προμηθευτή, ανακαλείται η άδεια λει¬ 
τουργίας της συγκεκριμένης επιχείρησης. Σε περίπτωση που 
ο προμηθευτής είναι και ο κάτοχος της έγκρισης κυκλοφο- - 
ρίας του υπόψη τύπου ασυρματικού τηλεφώνου τότε ανακα¬ 
λείται και η αντίστοιχη έγκριση κυκλοφορίας. 

4. Τα εντεταλμένα όργανα για πραγματοποίηση ελέγχων 
καθώς και οι εμπλεκόμενες υπηρεσίες και εργαστήρια, δεν 
φέρουν καμία ευθύνη για την κατάσταση των Ασυρματικών 
Τηλεφώνων που αποτέλεσαν δείγμα ελέγχου κατά την προη¬ 
γούμενη παράγραφο. 

5. Σε περιπτώσεις παράβασης των όρων της παρούσης 
απόφασης, εφαρμόζονται οι κυρώσεις του άρθρου 13. 

Άρθρο 16 

Μεταβατικές Διατάξεις 

Οι Εγκρίσεις Ασυρματικών Τηλεφώνων που έχουν χορηγη¬ 
θεί για απεριόριστη διάρκεια πριν από την έναρξη ισχύος αυ¬ 
τής της Απόφασης, παύουν να ισχύουν όταν συμπληρωθεί συ- 

νολικός χρόνος δέκα (10) ετών από την έναρξη ισχύος τους. 

Αρθρο 17 

Ισχύς και Καταργούμενες Διατάξεις 
Η/απόφαση αυτή δεν δημιουργεί δαπάνες στον κρατικό 
προϋπολογισμό. 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως, μετά την οποία κα- 
ταργούνται οι αποφάσεις του Υπουργού Μεταφορών και Επι¬ 
κοινωνιών 20964/12^9.1983 και 75488/24.3.1986 (ΦΕΚ 
762/Β/31.10.1986) «Ασύρματα τηλέφωνα» καθώς και κάθε 
σχετική διάταξη που αντίκειται στις ρυθμίσεις της απόφασης 
αυτής. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 5 Απριλίου 1993 

οι ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Κ. ΠΑΤΡΑΚΟΣ Π. ΔΕΛΗΜΗΤΣΟΣ 

♦- 

Αριθ. ΔΚΠ/ΔΑ οικ. 4542 (5) 

Τροποποίηση άδειας λειτουργίας Ιδιωτικού Οίκου Ευγηρίας 
Γεωργίου Βαγιωνά. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Με την ΔΚΠ/ΔΑ/3989/12.3.93 απόφαση του Νομάρχη 
θεσ/νίκης χορηγήθηκε στο Γεώργιο Βαγιωνά άδεια λειτουρ¬ 
γίας Επιχειρήσεως Περιθάλψεως Ηλικιωμένων ατόμων (οίκος 
ευγηρίας) και εκ κινητικής αναπηρίας ανιάτως πασχόντων 
ατόμων (θεραπευτήριο Χρονίων παθήσεων) που βρίσκεται 
επί των οδών Ευρώπης και 28ης Οκτωβρίου στους Ν. Επιβά¬ 
τες θεσ/νίκης δυναμικότητας 49 κλινών». 

Θεσσαλονίκη, 12 Μαρτίου 1993 
Με εντολή Νομάρχη 
• Η Διευθύντρια 
'ϋΐΤίΐΑΠΑΔΟΠΟΥΛΟΥ 

-♦- : 

Αριθ. 3988 (6) 

Ψήφιση του Οργανισμού Εσωτερικής Υπηρεσίας της Κοινό¬ 
τητας Έξω Νυμφίου Ν. Λακωνίας για τη σύσταση κοινής 
γραφικής υπηρεσίας με την κοινότητα Δρυμού. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις δ/ξεις του Ν. 1586/86 «Βαθμολογική διάρθρωση των 


θέσεων του Δημοσίου, Ν.Π.Δ.Δ. και Ο.Τ.Α. και άλλες Δ/ξεις». 

2. Τις δ/ξεις των Π. Δ/των 37α/87 και 22/90. 

3. Τις δ/ξεις του άρθρου 12 του Ν. 1188/81 «περί κυρώ- 
σεως του Κώδικος περί καταστάσεως του προσωπικού 
Ο.Τ.Α.», του άρθρου 5 του Ν. 1476/84, τις όμοιες του άρθρου 
23 του Ν. 1735/87 και του άρθρου 63 του Ν. 1416/84. 

4. Την αριθ. 37/92 απόφαση του Κ.Σ. της κοινότητας Έξω 
Νυμφίου που αφορά την ψήφιση του ό.Ε.Υ. της κοινότητας 
αυτής για τη σύσταση κοινής γραφικής υπηρεσίας με την κοι¬ 
νότητα Δρυμού. 

5. Την 4/93 ομόφωνη γνωμοδότηση του Υπηρεσιακού Συμ¬ 
βουλίου του άρθρου 14 του Ν. 1586/86 που διατυπώθηκε 
στο αριθ. 1/26-2.93 πρακτικό (θέμα 4ο), αποφασίζουμε: 

Εγκρίνουμε την 37/92 απόφαση του Κ.Σ. Έξω Νυμφίου 
που αφορά την ψήφιση του Ο.Ε.Υ. της κοινότητας αυτής για 
την κοινή γραφική υπηρεσία με την κοινότητα Δρυμού ώστε η 
διάρθρωση και διαβάθμιση των υπηρεσιών της κοινότητας να 
έχει ως εξής: 

ΜΟΝΙΜΟ ΠΡΟΣΩΠΙΚΟ 

ΔΙΟΙΚΗΤΙΚΟ ΠΡΟΣΩΠΙΚΟ 

ΚΑΤΗΓΟΡΙΑ ΔΕ 

Κλάδος ΔΕΙ Διοικητικός 

Μία (1) θέση γραμματέα ειδικής περιορισμένης διαβάθμι- 
σης με βαθμούς Γ-Α. 

Ακροτελεύτιο άρθρο 

Από τις διατάξεις αυτής της απόφασης θα προκαλείται δα¬ 
πάνη, σε βάρος του προϋπολογισμού του νομικού προσώπου 
της κοινότητας Έξω Νυμφίου εφόσον προσληφθεί γραμμα¬ 
τέας, το ύψος της οποίας για το έτος 1993 δεν μπορεί να 
προσδιοριστεί, γιατί δεν είναι γνωστό πότε θα προσληφθεί 
γραμματέας. Για κάθε ένα από τα επόμενα οικονομικά έτη το 
ύψος της δαπάνης που προκαλείται ανέρχεται στα 2.000.000 
δρχ. περίπου και θα καλυφθεί με εγγραφή ανάλογης πίστω¬ 
σης στον προϋπολογισμό της κοινότητας Έξω Νυμφίου. 

Για την έγκριση των αποφάσεων περί ψηφίσεως του Ο.Ε.Υ. 
των ΟΤΑ αρμόδιο όργανο κατά νομοθετική εξουσιοδότηση εί¬ 
ναι ο Νομάρχης (άρθρο 12 Ν. 1188/81). 

Η απόφαση αυτή να δημοσιευθεί στην Εφημερίδα της Κυ- 
ρνήσεως. 

Σπάρτη, 22 Μαρτίου 1993 
Ο Νομάρχης 
Φ. ΦΑΛΙΑΓΚΑΣ 

